ขบวนการจารชน โกบัสเตอร์ส

ขบวนการจารชน โกบัสเตอร์ส หรือในชื่อภาษาญี่ปุ่น โทคุเมย์เซ็นไต โกบัสเตอร์ส (; โรมาจิ: "Tokumei Sentai Gōbasutāzu"; : Tokumei Sentai Go-Busters) เป็นละครโทคุซัทสึชุดของซูเปอร์เซ็นไตซีรีส์ ลำดับที่ 36 ของประเทศญี่ปุ่น ออกอากาศครั้งแรกเมื่อวันที่ 26 กุมภาพันธ์ ค.ศ. 2012 ถีงวันที่ 10 กุมภาพันธ์ ค.ศ. 2013 ทางสถานีทีวีอาซาฮี ทุกเช้าวันอาทิตย์ เวลา 7.30 น. - 8.00 น. มีจำนวนตอนทั้งหมด 50 ตอน
ภาพรวม.
ขบวนการจารชน โกบัสเตอร์ส เป็นผลงานลำดับที่ 36 ของซูเปอร์เซ็นไตซีรีส์ โดยเนื้อเรื่องได้ถูกกำหนดเป็นโลกคู่ขนาน แต่ก็ได้มีการเชื่อมโยงเนื้อหาระหว่างผลงานอื่นอย่าง ตำรวจอวกาศเกียบัน THE MOVIE เข้ามาอีกด้วย
รูปแบบหลักของโกบัสเตอร์สคือ สายลับพิเศษ และ สัตว์ โดยชุดของสมาชิกใช้พื้นฐานมาจากแว่นตาเข้ามาประกอบ และสมาชิกหลักได้มีผู้ช่วยหุ่นยนต์เข้ามา
ทั้งนี้ซีรีส์ดังกล่าวได้นำองค์ประกอบที่เกี่ยวข้องกับพาวเวอร์เรนเจอร์ เข้ามาใช้ในเรื่องนี้ตั้งแต่คำว่า เมกาซอร์ด และ มอร์ฟฟิน แต่ความหมายของคำศัพท์ที่ปรากฏนั้นแตกต่างกันเล็กน้อยในซีรีส์ที่ถูกอ้างอิงมาใช้
เนื้อเรื่อง.
ปีค.ศ. 1999 มนุษย์ได้มีการสร้างคอมพิวเตอร์ควบคุมพลังงานที่มีชื่อว่า เอเนอร์ทรอน (エネトロン) ขึ้นมา เพื่อประโยชน์ของมนุษยชาติและทำให้ชีวิตของมนุษย์สะดวกสบายมากกว่าเดิม แต่แล้วพลังงานบางส่วนได้ติดเชื้อไวรัสที่ทำให้เกิดการสร้างพลังงานความชั่วร้ายที่ถูกเรียกว่า เมซไซอา ที่ต้องการจะใช้เวลามากกว่ามนุษย์และสร้างโลกที่สร้างขึ้นสำหรับคอมพิวเตอร์โดยตั้งกลุ่มของตนขึ้นมาในนาม วาร์กราส
ในปัจจุบัน กลุ่มผู้สร้างเอเนอร์ทรอนได้จัดตั้งองค์กรสำนักงานจัดการพลังงานขึ้นมาพร้อมกับสร้างทีมหน่วยสอดแนมที่มีชื่อว่า โกบัสเตอร์ส และผู้ช่วย บัดดี้ดรอยด์ เพื่อต่อกรกับ เมไซอาและเหล่าลูกน้องของวาร์กราสเพื่อป้องกันการรุกรานของไวรัสที่มีผลต่อเอเนอร์ทรอน
ตัวละคร.
ขบวนการจารชน โกบัสเตอร์ส.
ขบวนการจารชน โกบัสเตอร์ส คือ กลุ่มจารชนที่ใช้ความสามารถพิเศษต่างๆ ในภารกิจปราบปรามเหล่าวาร์กราส และ ปกป้องเอเนอร์ตรอนให้รอดพ้นจากแผนการของวาร์กราสโดยสมาชิกหลักได้รับโปรแกรมวัคซีนที่ฝังอยู่ในร่างกายของพวกเขามาเมื่อ 13 ปีก่อน โดยกลุ่มแรกที่ได้รับการทดลองติดตั้งวัคซีนได้แก่ ฮิโรมุ, ริวจิ และ โยโกะ มีสมาชิกหลัก 3 คนและสมาชิกเสริมอีก 2 คน
ในการต่อสู้ของวาร์กราส ช่วงเวลาก่อนที่จะต่อสู้ได้บอกแนะนำตัวสมาชิกแต่ละคน หลังจากที่ประกาศชื่อครบแล้วใช้คำพูดว่า บัสเตอร์ส เรดดี้...โก! (バスターズ、レディー…、ゴー！) หลังจากปราบเมตารอยด์ได้สำเร็จใช้คำพูดว่า ลบล้างเสร็จสิ้น (削除完了) และหลังจากปราบหุ่นเมกาซอร์ดลงได้สำเร็จใช้คำพูดว่า ชัทดาวน์เสร็จสิ้น (シャットダウン完了)
รับบทโดย ซึซึกิ คาสึฮิโระ (鈴木勝大) พากย์ไทย: คมสรร รัตนากรบดี (Rose) / พิพัฒน์ บุญสิทธิเลิศ (Cartoon Club)
หัวหน้าทีมของโกบัสเตอร์ส เกิดวันที่ 29 พฤศจิกายน ค.ศ. 1992 กรุ๊ปเลือด AB อายุ 20 ปี, รหัส ID = 555・913・315 
ลูกชายของศาสตราจารย์โยสุเกะ เขาได้เข้าร่วมเป็นโกบัสเตอร์ส เพื่อตามหาเบาะแสการหายสาบสูญของพ่อของตน เป็นคนพูดตรงและเคร่งครัดในการปฏิบัติภารกิจ มักต่อล้อต่อเถียงกับโยโกะเป็นประจำโดยเฉพาะเรื่องแคลอรี่กับความอ้วนของโยโกะ ที่เขามักใช้เป็นหัวข้อสนทนาและกลายเป็นการทะเลาะเบาะแว้งในที่สุด
จุดอ่อนของฮิโรมุ คือ ไก่ โดยที่ยามใด ฮิโรมุเจอไก่ไม่ว่าจะเป็นสัตว์, รูปภาพหรือชื่อที่เกี่ยวข้องกับไก่ เขาจะมีอาการหวาดผวาและวิตกจริตขึ้นมาในทันทีและเมื่อช็อกถึงขีดสุด ร่างกายจะไม่สามารถขยับเขยื้อนได้ในช่วงระยะเวลา 5 นาที ในส่วนสาเหตุที่เกิดอาการกลัวไก่นั้น มาจากการถูกขังในเล้าไก่ระหว่างการเล่นซ่อนหาของฮิโรมุในวัยเด็ก ซึ่งฮิโรมุได้เล่นซ่อนหาและถูกขังอย่างไม่ตั้งใจ ทำให้ฮิโรมุเกิดอาการกลัวไก่ขึ้นมาตั้งแต่คราวนั้น
;เรดบัสเตอร์ (レッドバスター)
ร่างแปลงของซาคุราดะ ฮิโรมุ สวมชุดปฏิบัติการสีแดง มีความสามารถพิเศษจในด้านการเคลื่อนที่ด้วยความเร็วสูง โจมตีด้วยความเร็วแบบ Hit and Run เป็นหลักซึ่งมาจากพลังที่มาจากวัคซีนโปรแกรม
;เรดบัสเตอร์ พาวเวิร์ดคัสต้อม (レッドバスター パワードカスタム)
ร่างเพิ่มพลังขั้นสูงที่เรดบัสเตอร์สวมข้อมูลของนิค เพิ่มพลังความเร็วขึ้นด้วยการหายตัวหรือหลบซ่อนจากความเร็ว
รับบทโดย บาบะ เรียวมะ (馬場良馬) พากย์ไทย: กริน อักษรดี (Rose) / รุจิระ ขจีเจริญ (Cartoon Club)
เกิดวันที่ 15 มกราคม ค.ศ. 1983 กรุ๊ปเลือด O อายุ 28 ปี, รหัส ID = 222・458・804
เป็นสมาชิกที่มีอายุสูงที่สุด เปรียบเสมือนพี่ใหญ่ของกลุ่ม คอยทำหน้าที่เป็นนักวางแผนและปรามการทะเลาะวิวาทในกลุ่มโดยเฉพาะฮิโรมุและโยโกะ เขาได้เข้าร่วมเป็นโกบัสเตอร์สพร้อมกับโยโกะ เพราะในวันเกิดเหตุริวจิได้ไปเยี่ยมรุ่นพี่ซึ่งนั่นก็คือ จิน มาซาโตะ เพราะใฝ่ฝันอยากเป็นวิศกรหุ่นยนต์ และเป็นบุคคลคนเดียวที่ครอบครัวไม่ได้ติดในมิติย่อย จึงคอยเป็นผู้ปกครองและพี่เลี้ยงให้ทั้งคู่ มีนิสัยใจดีและสุขุมที่สุดในกลุ่ม ในตอนที่จินกลับมาริวจิได้รับคำแนะนำที่ดีต่อจิน แต่มักจะถูกเสียเปรียบเสมอ
แม้ว่ามีพลังในด้านพละกำลัง แต่มีจุดอ่อนคือเมื่อร่างกายของริวจิถึงขีดจำกัด เขาจะกลายเป็นคนใจร้อน มุทะลุ และไม่ฟังใคร จนทำให้เกิดอันตรายต่อรอบข้าง จึงทำให้เขาต้องใช้น้ำแข็งในการประคบร่างกาย หรือจับตัวโยนลงน้ำ หรืออยู่ในที่เย็นเพื่อไม่ให้เกิดอาการขึ้นมา เมื่อเกิดอาการโอเวอร์โหลดขึ้นมา ร่างกายของเขาจะมีเสียงคลื่นวิทยุแทรกออกมาจากร่างกายเป็นระยะ น้ำเสียงคล้ายกับโปรแกรมแต่งเสียงในคอมพิวเตอร์ นิสัยจะเปลี่ยนไปและต่อสู้โดยที่ไม่เลือกหน้าทั้งมิตรหรือศัตรู และไม่สามารถควบคุมความคิดของตนเองได้จนกว่าร่างกายจะเกิดอาการช็อคและหมดสติ
;บลูบัสเตอร์ (ブルーバスター)
ร่างแปลงของอิวาซากิ ริวจิ สวมชุดปฏิบัติการสีน้ำเงิน มีความสามารถพิเศษด้านพละกำลังโดยเฉพาะพลังหมัดอันรุนแรงและแข็งแกร่ง
;บลูบัสเตอร์ พาวเวิร์ดคัสต้อม (ブルーバスター パワードカスタム)
ร่างเพิ่มพลังขั้นสูงที่บลูบัสเตอร์สวมข้อมูลของกอริซากิ เพิ่มพลังพละกำลังทางกายภาพสูงขึ้น สามารถแปรสภาพวัตถุที่กำลังโยนกลายเป็นก้อนหินขนาดใหญ่ได้
รับบทโดย โคมิยะ อาริสะ (小宮 有紗) พากย์ไทย: อังคณา พานประทีป (Rose) / นพวรรณ เหมะบุตร (Cartoon Club)
เกิดวันที่ 5 สิงหาคม ค.ศ. 1996 กรุ๊ปเลือด O อายุ 16 ปี (17 ปี), รหัส ID = 777・117・464
เป็นสมาชิกที่อายุน้อยที่สุดของทีม อยู่ชั้นมัธยมปลายปีที่ 2 แต่แทบจะไม่ได้ไปโรงเรียน เธอได้เข้าร่วมเป็นโกบัสเตอร์สพร้อมกับริวจิ เพื่อพาครอบครัวของเธอกลับมาจากมิติอีกแห่งหนึ่งเช่นเดียวกับริวจิและฮิโรมุ แม้ภายนอกจะเป็นเพียงผู้หญิงธรรมดาคนหนึ่งก็ตาม มีนิสัยห้าวหาญและพูดจาโผงผาง ไม่กลัวใคร ใจร้อนในบางครั้ง มักอารมณ์เสียในเรื่องที่ฮิโรมุแซวเรื่องน้ำหนักของเธอ หรือทำเหมือนกับเธอเป็นเด็ก ทำให้เธอไม่พอใจและไม่ยอมรับฮิโรมุในฐานะเพื่อนร่วมทีมและพี่ชายที่เคยปลอบใจเธอเมื่อครั้งวัยเยาว์ คนในหน่วยจึงรับเลี้ยงเธอ ซึ่งซึ่งรักทุกคนเหมือนครอบครัว
ข้อเสียของโยโกะ คือไม่ชอบการเรียน เพราะเป็นทั้งโกบัสเตอร์สในวัยเรียนไปพร้อมๆ กัน จึงไม่มีชีวิตเหมือนเด็กทั่วไป ชอบวานให้คนอื่นทำการบ้านแทน ตอนสอบได้ 0 คะแนนประจำ
เอกลักษณ์หลักของโยโกะคือมักจะไว้ทรงผมเป็นผมหางม้ายาว
แม้ว่าพลังการกระโดดจะยอดเยี่ยมเนื่องจากอิทธิพลของวัคซีนโปรแกรม แต่ก็มีจุดอ่อนนั่นก็คือพลังงานที่มีจำกัด โดยเติมพลังงานให้กับร่างกายด้วยการทานของกินที่เกี่ยวกับของหวานเช่น ช็อกโกแล็ต, ขนม, ไอศกรีม เป็นต้น แต่เมื่อไม่มีของหวานติดตัวจะทำให้เธอหมดแรงเคลื่อนไหวไม่ได้ โดยส่วนมากมักลืมพกของกินที่เกี่ยวกับของหวานและหมดกลางทางแต่ลืมเติมส่วนสำรองอยู่บ่อยครั้งรวมทั้งรบกวนช่วงที่กิน
;เยลโล่บัสเตอร์ (イエローバスター)
ร่างแปลงของอุซามิ โยโกะ สวมชุดปฏิบัติการสีเหลือง มีความสามารถทางด้านพลังเตะ และ พลังกระโดดอันยอดเยี่ยม 
;เยลโล่บัสเตอร์ พาวเวิร์ดคัสต้อม (イエローバスター パワードカスタム)
ร่างเพิ่มพลังขั้นสูงที่เยลโล่บัสเตอร์สวมข้อมูลของอุซาดะ เพิ่มการกระโดดให้สูงขึ้นและใช้จังหวะเคลื่อนที่กลางอากาศได้
รับบทโดย มัทสึโมโตะ ฮิโรยะ (松本寛也) พากย์ไทย: วิทยา ผาสุข (Rose) / ภัคภูมิ ลิ้มมานะสภาพร (Cartoon Club)
ปรากฏตัวตั้งแต่ Mission 14 เกิดในช่วงปี ค.ศ. 1974 อายุ 40 ปี กรุ๊ปเลือด B, รหัส ID = 198・662・125
นักวิศวกรรมศาสตร์อัจฉริยะที่หาตัวได้ยากในวงการ โดยทั้งฮิโรมุและโยโกะถูกเรียกชื่อเป็น คุณจิน (陣さん) ส่วนริวจิเรียกว่ารุ่นพี่เพราะเป็นรุ่นพี่ที่สถาบันเดียวกันกับจินและตันแบบตัวอย่างในการประดิษฐ์หุ่นยนต์ รวมทั้งเป็นเพื่อนรุ่นเดียวกับคุโรกิ มีนิสัยโผงผางและไม่ชอบให้ใครเด่นเกินหน้าเขาโดยเฉพาะบีท J สแต็ก ทำให้จินมักหัวเสียบ่อยครั้งและบานปลายเป็นการทะเลาะในที่สุด เขาได้หายสาบสูญไปในเหตุการณ์ปี 1999 พร้อมกับบุคคลในศูนย์สถาบันวิจัยเคลื่อนย้ายมิติจากการที่วาร์กลาสบุกยึดสถาบันวิจัย ในช่วงอายุ 27 ปี ในช่วงนั้นจินอยู่ตึกที่อื่นเพียงคนเดียวโดยที่กำลังทำงานผลงานวิจัยเรื่องการวาร์ป จินคือคนเดียวที่ยังมีชีวิตรอด แต่ถูกเมตาไวรัสคุกคาม จึงรีบสร้างบีท J สแต็กและสร้างร่างอวตาร์ของตัวเอง เพื่อใช้ในการเสาะหาบุคคลและบอกพิกัดเพื่อสำรวจมิติและสำรวจสภาพแวดล้อมต่างๆ มาเป็นข้อมูลวิจัย และติดต่อกับคุโรกิ
ในส่วนของจินตัวจริงถูก J ไปซ่อนในห้องลับนอกฐานวาร์กลาสและนอนหลับจำศีลในโลงแก้วพิเศษที่ทำการติดตั้งโปรแกรมป้องกันชลอกลายเป็นข้อมูล รวมทั้งได้ขโมยพลังงานเอเนอร์ตรอนที่วาร์กลาสใช้งานเพื่อมาทำการรักษาตัวจริงแต่ทำได้เพียงยืดชีวิตและชาร์จให้ร่างอวตาร์ของตัวเองและบัสเตอร์แมชชีนให้คงสภาพรวมถึงการวาร์ปไปกลับที่มิติย่อยด้วย เพราะทรัพยากรไม่พอ ในช่วงที่ต่อสู้ทำให้ต้องหลีกเลี่ยงการบาดเจ็บหรือบาดเจ็บให้น้อยสุด เพราะแม้ร่างอวตาร์อยู่ในโลกมนุษย์นานเกินไป หรือถูกกำจัดไป J ที่เป็นตัวส่งสัญญาณรีบูทกลับมาได้ แต่ก็ส่งผลทำให้ร่างจริงในโลงแก้วยิ่งกลายเป็นข้อมูลเร็วขึ้นกว่าเดิม คอยปิดพวกฮิโรมุไม่ให้รู้เรื่องทุกคนในศูนย์สถาบันวิจัยเคลื่อนย้ายมิติที่กลายเป็นข้อมูลไปแล้ว เพราะกลัวจะเสียใจและปลอบให้เข้มแข็งไปในตัวเพื่อให้แข็งแกร่งขึ้น
ใน Final Mission จินสละชีวิตตนเองโดยเร่งแปรสภาพร่างจริงส่วนที่เหลือในโลงแก้วให้กลายเป็นข้อมูลด้วยวิธีโอนข้อมูลเมไซอาการ์ด หมายเลข 13 จากภายในตัวของฮิโรมุมายังตนเอง ทำลายเมซไซอาการ์ดสำเร็จ ผลคือร่างจริงข้อมูลแตกสลายจนเสียชีวิต แต่ร่างอวตาร์ คงสภาพไม่นานร่วมมือกับโกบัสเตอร์สต่อสู้ในศึกสุดท้ายชนะเอ็นเตอร์ได้สำเร็จ จนทำให้เขาได้สูญสลายไปพร้อมกับมิติย่อย
; บีทบัสเตอร์ (ビートバスター)
ร่างแปลงนักรบของจิน มาซาโตะ สวมชุดปฏิบัติการสีทอง มีพลังความแข็งแกร่งเหนือมนุษย์ทั่วไปและมีความเชี่ยวชาญในการต่อสู้ภาคพื้นดิน อีกทั้งยังสามารถใช้ความสามารถต่อสู้ประสานร่วมกับบัดดี้ดรอยด์สแต็กบัสเตอร์ได้อีกด้วย
ให้เสียงโดย นาคามุระ ยูอิจิ (中村悠一) พากย์ไทย: อภินันท์ ธีระนันทกุล (Rose) / ประภัฒน์ สินธพวรกุล (Cartoon Club)
ปรากฏตั้งแต่ Mission 14 เป็นหุ่นยนต์บัดดี้รอยด์ที่สนับสนุนต่อสู้ มีชื่อเล่นว่า เจ (J) โดยชื่อเล่นของเขามาจากคำว่า จูเอคิ (樹液) ซึ่งมีความหมายถึง ยางไม้ มักเรียกแทนตนเองว่า ฉัน (俺)
หุ่นยนต์บัดดี้รอยด์ถูกสร้างขึ้นโดยจิน มาซาโตะ โดยมีความสามารถในการต่อสู้ใกล้เคียงกับมนุษย์มากที่สุด และซ่อนบัสเตอร์สูทเพื่อใช้ในการแปลงร่างเป็นสแต็กบัสเตอร์ มักชอบทำตัวโดดเด่นเกินหน้าจิน ทำให้จินอารมณ์เสียอยู่บ่อยครั้ง แต่ก็เป็นตัวฮาให้กับโกบัสเตอร์ส โดยปกติมีน้ำเสียงที่เงียบนิ่งๆ อย่างไรก็ตามเขาก็กังวลที่จินเข้าใกล้การต่อสู้ของวาร์กลาส นอกจากนี้ชอบดื่มเอเนอร์ตรอนรูปแบบกระป๋องเพื่อเติมพลังงานในตัว โดยส่วนมากจะไปขอจากศูนย์จัดการพลังงาน เพราะเอเนอร์ตรอนที่ปล้นชิงจากวาร์กลาส จินจะเก็บไปเพื่อหารักษายืดชีวิตให้จินตัวจริงอีกที
J ถูกจินสร้างตอนติดอยู่ในมิติย่อย มาโลกมนุษย์ได้ เพราะเกาะเมกาซอร์ดของวาร์กลาส ตอนที่เอ็นเตอร์เรียกมา
ความสามารถพิเศษของ J คือ มาร์คเกอร์ซีสเต็ม ในการบอกพิกัดการวาร์ปให้กับอวตาร์ของจิน รวมไปถึง บัสเตอร์แมชชีน โดยมาร์คเกอร์ซิสเต็ม จะถูกเก็บอยู่บนส่วนหัวของ J ในลักษณะไฟด้านข้าง เมื่อใช้งานจะทำการกะพริบไฟที่ส่วนหัวเพื่อเป็นสัญญาณในการบอกพิกัด นอกจากนี้ยังมีระบบต่างๆ ที่ถูกซ่อนไว้ในตัวของ J เนื่องด้วยระบบและฟังก์ชันต่างๆ ในตัวของ J มีการเชื่อมต่อรวมกันเป็นจุดเดียว ทำให้เกิดจุดอ่อนขึ้นมา เมื่อระบบของ J รวน หรือเกิดไวรัสภายในระบบ และ J ไม่อยู่หรือพลังงานหมด หรือ J บาดเจ็บสาหัสจนถึงถูกกำจัด จะทำให้ระบบต่างๆ ใช้การไม่ได้อาจจะส่งผลให้จินและ J แปลงร่างไม่ได้ โดย J หวังหาทางรักษาจินตัวจริง ในตอนอวสานหลังจากที่ร่างของจินสลายไป แม้จะห้ามแล้ว จินจะไม่ฟังเพราะคือทางเดียวที่จะช่วยชีวิตฮิโรมุกับกำจัดเอ็นเตอร์สำเร็จ J ก็เดินทางเร่ร่อนไปใช้ชีวิตที่เหลือ
;สแต็กบัสเตอร์ (スタッグバスター)
ร่างแปลงนักรบของบีท J สแต็ก สวมชุดปฏิบัติการสีเงิน มีความเชี่ยวชาญในการต่อสู้ด้านความรวดเร็วและต่อสู้ทางอากาศเป็นหลัก
บัดดี้ดรอยด์.
บัดดี้ดรอยด์ (バディロイド) คือ หุ่นยนต์คู่หูของโกบัสเตอร์ส ที่ถูกสร้างขึ้นพร้อมกับโปรแกรมวัคซีน แอนตี้เมต้าไวรัส ในปี 1999 มีต้นแบบมาจากสัตว์ชนิดต่างๆ ทำหน้าที่ในการสนับสนุนการโจมตีของโกบัสเตอร์ส มีความสามารถที่หลากหลายตามลักษณะของสัตว์ที่ถูกนำมาใช้เป็นต้นแบบนั้นๆ
เมื่อเกิดเหตุการณ์เมกาซอร์ดปรากฏบัดดี้รอยด์จะทำหน้าที่เป็นห้องบังคับหุ่นและทำการเชื่อมต่อกับบัสเตอร์แมชชีน
ให้เสียงโดย ฟุจิวาระ เคย์จิ (藤原 啓治) พากย์ไทย: วีระศักดิ์ แก้วอุ่น (Rose) / พัฒน์เตชินท์ ศศิพัฒนธาดา (Cartoon Club)
คู่หูของเรดบัสเตอร์ มีข้อมูลโปรแกรม OS ซีตาห์ มีมนุษยสัมพันธ์ดี มองโลกในแง่ดี ทำหน้าที่เป็นทั้งเพื่อนและพี่เลี้ยงให้กับฮิโรมุตั้งแต่ฮิโรมุอายุ 7 ขวบ แต่ข้อเสียคือหาทิศทางได้แย่ คอยห้ามปราบฮิโรมุเสมอ
สิ่งที่นิคกังวลและวิตกจริตนอกเหนือจากเรื่องของฮิโรมุ คือ การยอมรับของริกะ เนื่องจากนิคเป็นบุคคลภายนอกของครอบครัวซากุราดะ ทำให้ไม่ได้รับการยอมรับจากริกะ แต่เมื่อนิคได้บอกเหตุผลและแสดงจุดยืนของเขาที่มีต่อครอบครัว ทำให้นิคได้รับการยอมรับจากริกะให้เป็นส่วนหนึ่งของครอบครัว แม้ว่าริกะจะมองว่าเขาอยู่ในฐานะแค่สัตว์เลี้ยงของครอบครัวก็ตาม
ชิตะ นิค สมามารถแปลงร่างเป็นร่างพาหนะชื่อว่า ไบค์โหมด ในโหมดนี้เมื่อต้องการประหยัดพลังงาน เมื่อต้องการเติมพลังงานจะใช้พลังงานเอเนอร์ทรอนรูปแบบน้ำมันเครื่องโดยสามารถเติมได้ในปั๊มแก๊สที่มีแก๊สเอเนอร์ทรอนเท่านั้น
ชื่อ ชิตะ นิค มาจากคำว่า เสือชีตาห์ และ เนื้อสัตว์ (นิคุ)
ให้เสียงโดย เก็นดะ เท็ตโซ (玄田 哲章) พากย์ไทย: ธีระ โรจนานันท์ (Rose; ตอนที่1-ตอนที่ 16) ธวัช รัตตะชัย (Rose; ตั้งแต่ตอนที่ 17 เป็นต้นไป) / รัตนชัย เหลืองวงศ์งาม (Cartoon Club)
คู่หูของบลูบัสเตอร์ มีข้อมูลโปรแกรม OS กอลิลล่า มีชื่อเล่นว่า กอริซากิ จินมักเรียกว่า บาบาน่าจัง (バナナちゃん) มีระบบแบ็คอัพข้อมูลสำรองภายในตัว
มีนิสัยขี้อาย ขี้ตกใจง่าย หวาดวิตกและอ่อนไหวง่าย อ่อนโยนจนเหมือนกับอ่อนแอ เมื่อแสดงอาการตกใจ ใบหน้าของบานาน่าจากส่วนพวงมาลัยรถยนต์จะทำการหมุนใบหน้าตนเองโดยอัตโนมัติ
ชื่อ กอริซากิ บานาน่า มาจากคำว่า กอริลล่า และ กล้วย
ให้เสียงโดย ซูซุกิ ทัตสึฮิซะ (鈴木 達央) พากย์ไทย: อภินันท์ ธีระนันทกุล (Rose) / ภัคภูมิ ลิ้มมานะสภาพร (Cartoon Club)
คู่หูของเยลโล่บัสเตอร์ มีข้อมูลโปรแกรม OS แรบบิท มีความสามารถพิเศษในด้านการรวบรวมข้อมูลและวิเคราะห์สร้างแผนการต่างๆ มีประโยครับคำสั่งคือ "โรเจอร์แร็บบิท!" (ラジャーラビット!)
มีนิสัยพูดมาก เข้มงวดกับโยโกะและมักอธิบายลักษณะนิสัยของคนอื่น เพราะโยโกะเป็นเด็กถูกฝึกมาเป็นโกบัสเตอร์สตั้งแต่แรกซึ่งแตกต่างกับกับฮิโรมุ อุซาดะจึงต้องเป็นทั้งคู่หูกับพี่เลี้ยง มักทะเลาะกับโยโกะบ่อยแต่ถึงกระนั้นอุซาดะยังคงเชื่อมั่นในกันและกันเป็นอย่างยิ่ง นอกจากนี้ยังกังวลโยโกะเกี่ยวกับการเรียน โดยมักจะสอนหนังสือให้ เนื่องจากโยโกะไม่ค่อยได้ไปโรงเรียนจากปฏิบัติการภารกิจรวมทั้งแจ้งเตือนนำขนมเพื่อเติมพลังงานให้อีกด้วย โดยถูกฮิโรมุเรียกว่าเป็นซิสคอน
โดยปกติอุซาดะมักจะอยู่ในห้องบัญชาการของศูนย์จัดการพลังงาน และรูปลักษณะมีลักษณะเป็นหุ่นยนต์ขนาดเล็กติดล้อใต้เท้า สามารถบินกลางอากาศได้ด้วยการกระโดด อย่างไรก็ตาม อุซาดะไม่มีพลังในการต่อสู้แบบนิคและกอริซากิ จึงมักจะตกเป็นเป้าหมายของบั๊กเลอร์และคนอื่นๆ ได้ง่าย
ชื่อ อุซาดะ เล็ททิวส์ มาจากคำว่า กระต่าย และผักกาดหอม
ปรากฏตัวในภาพยนตร์และ Mission 44 เป็นบัดดี้รอยประเภทกบ รายละเอียดดูเพิ่มเติมที่ ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์!
รับบทโดย ซากากิ ฮิเดโอะ (榊 英雄) 
พากย์ไทย: ธีระ โรจนานันท์ (Rose; ตอนที่1-ตอนที่ 16) ธวัช รัตตะชัย (Rose; ตั้งแต่ตอนที่ 17 เป็นต้นไป) / ประภัฒน์ สินธพวรกุล (Cartoon Club)
ผู้บัญชาการสูงสุดของสำนักงานจัดการพลังงานแผนกภารกิจพิเศษ โดยปกติเป็นคนเคร่งขรึมและมักแสดงสีหน้าที่เคร่งเครียดเสียทุกครั้ง มีชื่อเล่นคือ คุโระริน (黒リン) ซึ่งเป็นชื่อเล่นที่มาซาโตะเรียกคุโรกิในฐานะเพื่อนสนิท
รับบทโดย ทาคาฮาชิ นาโอโตะ (高橋 ナオト) พากย์ไทย: อภินันท์ ธีระนันทกุล (Rose;Movie) / พัฒน์เตชินท์ ศศิพัฒนธาดา (Cartoon Club)
เจ้าหน้าที่ฝ่ายข่าวกรองของหน่วย ทำหน้าที่ในการสืบค้นข้อมูลให้กับโกบัสเตอร์ส 
รับบทโดย นิชิฮิระ ฟูกะ (西平 風香) พากย์ไทย: ศันสนีย์ ติณห์กีรดีศ (Rose) / นันทนาพร ประสมศรี (Cartoon Club)
เจ้าหน้าที่ฝ่ายประชาสัมพันธ์ของหน่วย เป็นสมาชิกใหม่ที่เพิ่งเข้ามา มีอัธยาศัยดีกับทุกๆคน
ปรากฏตัวใน Mission 7 เอซหนุ่มหน้าใหม่ประจำโรงยานแมทชีน CB-01 มีนิสัยสะเพร่า ซุ่มซ่าม คิดว่าเป็นตัวถ่วงของงานตลอดเวลา จนมีอยู่ครั้งหนึ่งที่ CB-01 ถูกชาร์ตเอเนอตรอนจนโอเวอร์โหลดเพราะความผิดพลาดของตัวเอง แต่เขาคิดจะหนีปัญหาด้วยการลาออก แต่ทว่า เขาต้องรับผิดชอบในหน้าที่ และ ได้รับความไว้วางใจจาก นิค ก็ตาม
ปรากฏตัวใน Mission 8 เพื่อนร่วมชั้นของริวจิ เป็นวิศวกรแมทชีน มีหน้าที่รับผิดชอบห้องเก็บแปลนแมทชีทที่ปิดกั้นสัญญาณขนาดใหญ่ ของ BC-04 แต่ถูกหักหลัง นำฮาร์ดดิสก์เพื่อก็อปปี้ข้อมูลเพื่อสร้างเมกาซอร์ดเช่นเดียวกับเอ็นเทอร์ แต่โดนเอ็นเทอร์หลอกใช้ จนสูญเสียแปลนแมทชีนไปในที่สุด
รับบทโดย โยชิกิ ริสะ (吉木 りさ) พากย์ไทย: ศันสนีย์ ติณห์กีรดีศ (Rose)
พี่สาวของฮิโรมุ อายุ 27 ปี ทำงานอาชีพนักวาดรูปประกอบอิสระ มีนิสัยที่อ่อนโยนตรงข้ามกับฮิโรมุที่เข้มแข็ง รักษาตัวอยู่ในโรงพยาบาลแห่งหนึ่ง เมื่อสุขภาพของริกะดีขึ้น เธอได้ออกจากโรงพยาบาล เพื่อกลับไปประกอบอาชีพเป็นจิตรกรเช่นเดิม
ในช่วงสมัยเด็กเธอไม่ถูกกับเครื่องจักรและหวาดกลัวเมกาซอร์ดจึงไม่เคยไปที่ศูนย์วิจัย หลังวันเกิดเหตุศูนย์วิจัยหายสาปสูญ เธอพยายามคัดค้านไม่ให้ฮิโรมุไปเสี่ยงอันตรายแบบเดียวกับพ่อแม่ ที่เคยประสบมาก่อน นับตั้งแต่ที่พ่อได้หายสาบสูญไปเมื่อ 13 ปีที่แล้ว แต่เมื่อฮิโรมุแสดงความตั้งใจที่จะสืบสานและตามหาพ่อที่สาบสูญไป เธอไม่คัดค้านและสนับสนุนให้ฮิโรมุเป็นโกบัสเตอร์ส และมักเป็นไม้เบื่อไม้เมากับนิคในบางครั้งเนื่องจากยังมีความแคลงใจในตัวนิคบางส่วน แต่เมื่อริกะเข้าใจในเหตุผลและการกระทำของนิคที่ยอมเป็นทั้งเพื่อนและทำหน้าที่เป็นพี่เลี้ยงให้กับฮิโรมุ ทำให้เธอยอมรับนิคเป็นส่วนหนึ่งของครอบครัว
รับบทโดย ยามานากะ โช (山中 聡), ฮาโซโกคิ มิจิโกะ (細越みちこ)
พ่อแม่ของฮิโรมุและริกะ ทำงานในศูนย์วิจัยเคลื่อนย้ายมิติ โดยโยสุเกะเป็นนักวิทยาศาสตร์ที่ทุ่มเทให้กับโครงการหยุดยั้งการแพร่ไวรัสที่มีผลต่อคอมพิวเตอร์และมวลมนุษยชาติ จนสามารถสร้างโปรแกรมแอนตี้เมตาไวรัสได้เป็นผลสำเร็จ ส่วนมิจิโกะเป็นเจ้าหน้าที่ในศูนย์วิจัยเคลื่อนย้ายมิติ กระทั่งวาร์กราสเริ่มโจมตีเอเนอร์ทรอนและศูนย์วิจัย เขาได้ตัดสินใจฉีดวัคซีนเข้ากับบุคคลกลุ่มแรกพร้อมกับทำการเคลื่อนย้ายศูนย์วิจัยไปยังมิติแห่งหนึ่ง เป็นเหตุให้หายสาบสูญในเหตุการณ์เมื่อปี ค.ศ. 1999 และกลายเป็นข้อมูลส่วนหนึ่งของเมสไซอา
รับบทโดย โอโนะ นัตสึฮิ (上野なつひ)
แม่ของโยโกะ นักวิทยาศาสตร์ในศูนย์วิจัย ทำหน้าที่เป็นผู้ควบคุมเมกาซอร์ด เป็นผู้ที่ถูกวาร์กราสดูดไปยังมิติและกลายเป็นข้อมูลส่วนหนึ่งของเมไซอา
รับบทโดย มิซึกิ อิจิโร่ (水木一郎) 
ปรากฏใน Mission 35 นักวิทยาศาสตร์ผู้ประดิษฐ์ LT-06 ทาเทกามิไลโอ เป็นอาจารย์ของมาซาโตะ โดยมาซาโตะนับถือซาบุโร่เสมือนพ่อ
รับบทโดย โอโฮะ ซาโยโกะ (於保佐代子)
ปรากฏใน Mission 35 ลูกสาวของซาบุโร่ เป็นผู้สืบทอดงานประดิษฐ์ทาเทกามิไลโอที่ซาบุโร่ผู้เป็นพ่อไม่สามารถทำสำเร็จ เมื่อมิกะทำสำเร็จเธอกลับไปใช้โจมตีโกบัสเตอร์สทำให้เกิดเข้าใจผิดเรื่องวัตถุประสงค์และเจตนารมณ์ที่แท้จริงของผู้เป็นพ่อในการสร้างทาเทกามิไลโอขึ้นมา
รับบทโดย ชินคาวะ ยูอะ (新川優愛)
จอมโจรสาวที่มีเบื้องหลังเป็นลูกสาวเศรษฐีตระกูลหนึ่ง มีความสามารถในการขโมยและการต่อสู้ที่สูงกว่าโกบัสเตอร์ส ภายหลังจากที่เรย์กะ ได้ร่วมต่อสู้กับฮิโรมุ ทำให้เธอหลงรักฮิโรมุอันเนื่องจากการต่อสู้และการปกป้องชีวิต
ปรากฏใน Mission 31 และ 32 นายตำรวจอวกาศจากดาวเบิร์ดปรากฏตัวในโลกมนุษย์เพื่อตามหาเชอรี่ที่หลบหนีการตามล่าของไรโนดับเลอร์ จนทำให้พลัดหลงมายังโลก และสืบเรื่องเกี่ยวกับจักรวรรดิมาคูรุ่นใหม่ โดยร่วมมือกับโกบัสเตอร์สในการตามหาไรโนดับเลอร์
ส่วนเชอร์รี่ เป็นคู่หูของเกคิ คอยทำหน้าที่ช่วยเหลือและสนับสนุนให้กับเกียบัน ในระหว่างการสืบเรื่องจักรวรรดิมาคูรุ่นใหม่นั้น ได้พลาดท่าถูกไรโนดับเบิลเลอร์ล่วงรู้แผนการจนทำให้เธอต้องหลบหนีการตามล่าจนกระทั่งเดินทางมายังโลก และได้ถูกโกบัสเตอร์สช่วยชีวิตเอาไว้
สองโจรที่ลักพาตัวอุซาดะ เลททิวส์ไปเป็นตัวประกัน สาเหตุจากที่ฮิโรมุและริวจิช่วยทำการบ้านของโยโกะ จนอุซาดะต้องว่าชุดใหญ่ แต่ทว่าอุซาดะต้องตกอยู่ในอันตรายแต่หลังจากนั้นไม่นาน ทั้งสองคนถูกจับส่งตำรวจภายในที่สุด
นักแสดงสาวชาวฮ่องกง ที่มาโปรโมตภาพยนตร์ในงานแถลงข่าวที่ประเทศญี่ปุ่น มีหน้าตาคล้าย อุซามิ โยโกะ แต่มีหน้าม้า เธอมีต่างหูที่ประดับด้วยคริสตัสอันเป็นเอกลักษณ์เฉพาะ และเธอยังเชื่อใจในตัวโยโกะเรื่องความฝัน และความฝันของเธอคืออยากเป็นนักแสดงที่มีชื่อเสียงระดับโลกนั่นเอง
ชุดปฏิบัติการพิเศษของเหล่าโกบัสเตอร์ส ซึ่งจะมีสีสันที่แตกต่างกันไปตามผู้ใช้แต่ละคน 
อุปกรณ์อเนกประสงค์ของโกบัสเตอร์ส สามารถเรียกใช้บัสเตอร์เกียร์ทุกชิ้นได้จากระยะไกล โดยจะเทเลพอร์ตอุปกรณ์ต่าง ๆ มาจากฐานทัพไปหาผู้ใช้งาน
อุปกรณ์แปลงร่างของโกบัสเตอร์สทั้ง 3 รูปทรงกำไลข้อมือ เมื่อทำการแปลงร่าง จะทำการกดหน้าปัดแล้วใช้รหัสคำพูดว่า It's morphin time! ตัวแว่นมอร์ฟินกลาสจะทำการเปิดออกมาจากตัวเครื่องเพื่อเรียกโอนไปยังบัสเตอร์สูท จากนั้นกดปุ่มอีกที่พร้อมพูดคำว่า Let's Morphin! จะทำการสวมใส่หมวกและแปลงร่างเสร็จสมบรูณ์ ทั้งนี้ระบบรูปแบบสามารถสื่อสารแบบไร้สาย, วิเคราะห์จากกล้องวงจรปิดขนาดเล็ก, เรียกบัสเตอร์แมชชีน, กำหนดเวลาที่เมกาซอร์ดปล่อยออกมา และเมื่อสื่อสารจะทำการใช้คอลโหมด
ปืนประจำตัวของโกบัสเตอร์ส ปกติจะอยู่ในรูปแบบกล้องถ่ายรูปดิจิตัล สามารถเปลี่ยนได้ 2 รูปแบบ คือ บัสเตอร์โหมด อาวุธรูปแบบปืน มีพลังในการโจมตีสูง และลำแสงที่ยิงออกจากปืนจะมีลักษณะคล้ายกับแสงแฟลชของกล้องถ่ายรูป และ คาเมราโหมด รูปแบบกล้องถ่ายภาพ มีความละเอียดในการถ่ายภาพสูง สามารถสแกนพลังงานเอเนอร์ทรอนได้อย่างแม่นยำ
;อิจิกันบัสเตอร์ สเปเชียลบัสเตอร์โหมด (イチガンバスタースペシャルバスターモード)
อิจิกันบัสเตอร์ที่รวมอาวุธกับโซลกันเบลด ทำให้มีประสิทธิภาพในการยิงและการเล็งเป้าเพิ่มสูงขึ้น สามารถใช้ท่าไม้ตาย โอเวอร์ไรด์ชูต ได้
ดาบประจำตัวของโกบัสเตอร์ส ปกติจะอยู่ในโหมดกล้องสองตา สามารถเปลี่ยนได้ 2 รูปแบบ ประกอบไปด้วย เบลดโหมด รูปแบบมีดสั้น มีความแหลมคมสูงจนสามารถปักบินพื้นคอนกรีตได้ และ โซลกันโหมด รูปแบบกล้องสองตา เมื่อเปิดโหมดค้นหา (เชิร์จโหมด) จะสามารถทำการค้นหาเป้าหมายหรือสแกนพลังงานเอเนอร์ทรอนได้อย่างแม่นยำเช่นเดียวกับอิจิกันบัสเตอร์ และสามารถใช้ท่าไม้ตายพิเศษได้เช่นกัน
บัสเตอร์เกียร์เชื่อมต่อกับมอร์ฟินเบรส ใช้ในการเพิ่มพลังให้กับโกบัสเตอร์ กลายเป็น โกบัสเตอร์ส พาวเวิร์ดคัสต้อม เมื่อทำการติดตั้งเรียบร้อยจะทำการแปรสภาพบัดดี้รอยด์ให้กลายเป็นข้อมูลและสร้างชุดเกราะขึ้นมา
บัสเตอร์เกียร์อเนกประสงค์ ซึ่งเป็นหัวใจหลักของ LT-06 ทาเทกามิไลโอ ถูกสร้างพร้อมกับทาเทกามิไลโอ โดยที่ โมจิสึคิ ซาบุโร่ ได้ประดิษฐ์ขึ้นมาเพื่อเป็นอุปกรณ์ทดสอบความสามารถของผู้ที่ควบคุมทาเทงามิไลโอ นอกจากนี้ยังใช้เป็นเครื่องโฮโลแกรมฝากข้อความไปยังมิกะ เพื่อให้รู้เจตนารมณ์ที่แท้จริงของการสร้างทาเทกามิไลโอขึ้นมา ไลโอบลาสเตอร์สามารถเปลี่ยนได้ 3 รูปแบบด้วยกันคือ ไลโอแอชแทชโหมด รูปแบบกระเป๋าเอกสาร รูปแบบหลักของไลโอบลาสเตอร์ ภายในบรรจุข้อมูลของทาเทกามิไลโอรวมไปถึงข้อมูลสั่งการ เมื่อทำการติดตั้งเข้ากับเครื่องบังคับหุ่นจะทำให้ทาเทกามิไลโอสามารถเคลื่อนไหวได้อิสระดั่งสัตว์ป่า
เมื่ออยู่ในรูปแบบปกติและไม่ได้ทำการติดตั้งกับอุปกรณ์ใดๆ จะสามารถค้นหาสัญญาณและจุดพิกัดของเมต้าซอร์ดได้อย่างรวดเร็วแม่นยำ, ค็อกพิทโหมด รูปแบบพวงมาลัย ใช้ในการควบคุมทาเทกามิไลโอ เมื่อทาเทกามิไลโอยอมรับผู้เป็นนายของตนเองเป็นผลสำเร็จ, บลาสเตอร์โหมด รูปแบบปืน
;ไลโอบลาสเตอร์ ไฟนอลบัสเตอร์โหมด (ライオブラスターファイナルバスターモード)
ไลโอบลาสเตอร์ที่ประกอบอาวุธกับโซลกันเบลด ทำให้กลายเป็นสุดยอดอาวุธ
อุปกรณ์แปลงร่างของบีทบัสเตอร์และสแต็กบัสเตอร์ สามารถเปลี่ยนได้ถึง 2 โหมดด้วยกันคือ โหมดโทรศัพท์มือถือ รูปแบบปกติ และ บลาสเตอร์โหมด รูปแบบปืนพกสั้น เมื่อทำการเผด็จศึกจะปรากฏเสียง "Boost up for Buster" จึงสามารถใช้ท่าไม้ตาย กลิตเตอร์แอคซัลท์ (บีทบัสเตอร์) หรือ กริมแอคซัลท์ (สแต็กบัสเตอร์) ได้ 
ดาบประจำตัวของบีทบัสเตอร์ และ สแต๊กบัสเตอร์ สามารถเปลี่ยนได้ 2 รูปแบบ คือ เบลดโหมด อาวุธรูปแบบดาบ และ แฮนเดิลโหมด รูปแบบพวงมาลัย ใช้ในการควบคุมบัสเตอร์แมชชีน
พลังและความสามารถของโกบัสเตอร์ส.
บัสเตอร์แมชชีน.
บัสเตอร์แมชชีน (バスターマシン) คือ พาหนะขนาดยักษ์ของโกบัสเตอร์ส เมื่อทำการรวมร่างบัดดี้ดรอยด์ จะทำเปลี่ยนรูปแบบได้หลากหลาย เช่น บัสเตอร์วีฮิเคิล รูปแบบยานพาหนะ และ บัสเตอร์แอนิมอล รูปแบบหุ่นยนต์สัตว์ (เมื่อทำการเปลี่ยนโหมดจะกดรหัส GB3 ที่คีย์บอร์ดระบบสัมผัส)
เมื่อได้รับการแจ้งเตือนถึงการเดินทางของเมกาซอร์ดของวาร์กราส บัสเตอร์แมชชีนจะถูกส่งออกจากโรงงานในฐานทัพลับ บริเวณพื้นที่ใกล้เคียงกับพื้นที่ H-07 (โรงซ่อมบำรุงและโรงวิเคราะห์หุ่นยนต์เดิม ด้านบนคือบริเวณพื้นที่ป่าไม้และรอบนอกของตัวเมือง) ในส่วนของชั้นใต้ดินลึกและปล่อยตัวโดยใช้สถานที่ต่างๆในตัวเมือง เช่น ตึกคอนโด หรือ อุโมงค์รถ เพื่อเป็นฐานยิงในการส่งแมชชีนออกไปสกัดกั้นการโจมตีของวาร์กราส
ส่วน BC-04 และ SJ-05 จะถูกส่งออกมาจากส่วนหนึ่งของสถานบันเคลื่อนย้ายมิติ ที่ติดอยู่ในมิติย่อย โดยสแต็กบัสเตอร์ทำการเรียกบัสเตอร์แมชชีน พร้อมกับบอกพิกัดไปยังศูนย์วิจัยและส่งผ่านประตูมิติที่ถูกสร้างขึ้นจากเศษซากของศูนย์วิจัย
บัสเตอร์แมชชีนของเรดบัสเตอร์ ตัวยานสีแดง
;บัสเตอร์วีฮิเคิล CB-01 ชีต้าห์ (バスタービークルCB-01チーター)
ยานยนต์รูปแบบรถสปอร์ต มีอาวุธเป็นปืนเลเซอร์ที่ด้านข้างรถทั้ง 2 ข้าง
;บัสเตอร์แอนิมอล CB-01 ชีต้าห์ (バスターアニマルCB-01チーター)
หุ่นสัตว์รูปร่างเสือชีต้าห์
บัสเตอร์แมชชีนของบลูบัสเตอร์ ตัวยานสีน้ำเงิน
;บัสเตอร์วีฮิเคิล GT-02 กอริลล่า (バスタービークルGT-02ゴリラ)
ยานยนต์รูปแบบรถบรรทุก สามารถบรรทุก RH-03 แร็บบิท ได้
;บัสเตอร์แอนิมอล GT-02 กอริลล่า (バスターアニマルGT-02ゴリラ)
หุ่นสัตว์รูปร่างกอริลล่า ทำหน้าที่ในการสนับสนุนการโจมตีทางภาคพื้นดิน มีอาวุธคือ บานาน่า มิซไซล์ ซึ่งเป็นมิซไซล์รูปกล้วย เมื่อทำการปอกเปลือกออกจะปรากฏมิซไซล์ทรงจรวด มีพลังในการทำลายระดับกลาง ส่วนปลอกเปลือกมิซไซล์ใช้ในการสกัดกั้นการเคลื่อนไหวของเมกาซอร์ดทำให้หกล้มได้ โดยปกติจะเกือบอยู่ในหัวไหล่ทั้ง 2 ข้างและสามารถยิงได้ 8 นัดต่อครั้ง และสามารถปล่อยแสงเลเซอร์บนหลังคาส่วนรถพ่วง กับ สปอตไลท์จากล้อแมกซ์ของรถหัวลาก
บัสเตอร์แมชชีนของเยลโล่บัสเตอร์ ตัวยานสีเหลือง
;บัสเตอร์วีฮิเคิล RH-03 แร็บบิท (バスタービークルRH-03ラビット)
ยานยนต์รูปแบบเฮลิคอปเตอร์ ทำหน้าที่ในการสนับสนุนการโจมตีทางอากาศ
;บัสเตอร์แอนิมอล RH-03 แร็บบิท (バスターアニマルRH-03ラビット)
หุ่นสัตว์รูปร่างกระต่าย สามารถโจมตีด้วยการกระโดดเตะและขุดดินโดยการใช้ใบพัด
บัสเตอร์แมชชีนของบีทบัสเตอร์ ตัวเครื่องสีทองและสีดำ เป็นยานที่สามารถแปลงโหมดเมกาซอร์ดได้เช่นเดียวกันกับ CB-01 ชีต้าห์ ถูกสร้างขึ้นในปี ค.ศ. 1999 พร้อมกับบัสเตอร์แมชชีนลำอื่นๆ และได้หายสาบสูญในเหตุการณ์ปีเดียวกัน โดย BC-04 บีเทิล และ SF-05 สแต๊กบีเทิล ได้หายไปพร้อมกับส่วนหนึ่งของศูนย์วิจัย ชื่อ BC ย่อมาจาก บีเทิล และ เครน
;บัสเตอร์วีเคิล BC-04 บีเทิล (バスタービークルBC-04ビートル)
ยานยนต์รูปแบบรถเครน 
;บัสเตอร์แอนิมอล BC-04 บีเทิล (バスターアニマルBC-04ビートル)
หุ่นสัตว์รูปร่างด้วงกว่างญี่ปุ่น สามารถโจมตีด้วยการบินและเกาะศัตรูพร้อมกับดูดพลังงานเอเนอร์ทรอนจากศัตรูคล้ายกับการดูดน้ำเลี้ยงจากต้นไม้ เมื่อดูดพลังงานเสร็จจะใช้เขาทำการโยนศัตรูขึ้นฟ้าด้วยพลังมหาศาล หน้าที่หลักในโหมดแอนิมอลคือ การดูดพลังเอเนอร์ทรอนเพื่อใช้ในการบำรุงศูนย์วิจัยที่อยู่ต่างมิติ
บัสเตอร์แมชชีนของสแต็กบัสเตอร์ ตัวเครื่องสีเงินและสีดำ ชื่อ SJ ย่อมาจาก สแต็กบีเทิล และ เจ็ท
;บัสเตอร์วีฮิเคิล SJ-05 สแต็กบีเทิล (バスタービークルSJ-05スタッグビートル)
ยานยนต์รูปแบบเครื่องบินรบ ทำหน้าที่ในการสนับสนุนการโจมตีร่วมกับ BC-04 บีเทิล
;บัสเตอร์แอนิมอล SJ-05 สแต็กบีเทิล (バスターアニマルSJ-05スタッグビートル)
หุ่นสัตว์รูปร่างด้วงเขากวาง สามารถโจมตีด้วยการบินและเกาะศัตรูพร้อมกับดูดพลังงานเอเนอร์ทรอนจากศัตรูคล้ายกับการดูดน้ำเลี้ยงจากต้นไม้ เมื่อดูดพลังงานเสร็จจะทำการบีบรัดศัตรูด้วยเขาทั้ง 2 ข้างด้วยพลังมหาศาล
บัสเตอร์แมชชีนรูปแบบบัดดี้ซอร์ด สามารถควบคุมด้วย ไลโอบลาสเตอร์ หรือ โกบัสเตอร์เอช นั่งบังเหียนบนหลัง LT-06 ทาเทกามิไลโอ สามารถเปลี่ยนรูปแบบการโจมตีได้อย่างอิสระหรือได้รับคำสั่งจากเจ้าของเท่านั้น ถูกสร้างขึ้นโดย โมจิสึคิ ซาบุโร่ ซึ่งใช้เวลาตลอดชีวิตของเขาในการทุ่มเทและสร้างผลงานขึ้นมาแต่กลับเสียชีวิตระหว่างการสร้าง ทำให้มิกะ ผู้เป็นบุตรสาวได้สานงานต่อจนเป็นผลสำเร็จ มีจิตใจเสมือนสัตว์ป่า จะยอมรับและเชื่อฟังเมื่อบุคคลคนนั้นสามารถสื่อใจกับทาเทกามิไลโอ
;บัดดี้วิฮิเคิล LT-06 ทาเทกามิไลโอ (バディビークルLT-06タテガミライオー)
ยานยนต์รูปแบบเป็นมอเตอร์ไซต์ 3 ล้อ สามารถควบคุมด้วย ไลโอบลาสเตอร์ หรือ โกบัสเตอร์เอช นั่งบังเหียนบนหลัง
;บัดดี้แอนิมอล LT-06 ทาเทกามิไลโอ (バディアニマルLT-06タテガミライオー)
มีลักษณะคล้ายกับสิงโต สามารถควบคุมได้เช่นเดียวกับร่างแมชชีน
หุ่นยนต์รูปแบบเมกาซอร์ดที่เกิดจากการเปลี่ยนร่างของ CB-01 ชีต้าห์ โดยทำการกดรหัส "GB4" ที่คีย์บอร์ดระบบสัมผัส ทำหน้าที่หลักในการโจมตีเมกาซอร์ดของฝั่งวาร์กลาส และเผด็จศึกโดยการ ชัทดาวน์ (ปิดระบบ) มีอาวุธประจำตัวคือ เอชเบลด เป็นดาบที่แปลงมาจากสปอยเลอร์ และ มิซไซล์จากส่วนหัวไหล่
ท่าไม้ตายคือ เดมมาลิชเชินแคลช ท่าที่โกบัสเตอร์เอชใช้เอชเบลดทำการเชื่อมต่อเข้ากับพลังงานเอเนอร์ทรอนจะทำการวิ่งเข้าหาศัตรูพร้อมกับทำการฟันสะพายแล่งใส่ศัตรูอย่างรุนแรง ทำให้ศัตรูถูกทำลายลงในที่สุด และ ฟลายอิ้งลาเลียต เป็นท่าลาเลียตโดยโกบัสเตอร์คิง ทำการโยนโกบัสเตอร์เอช ขึ้นฟ้าจากนั้นใช้ท่าลาเลียตพุ่งเข้าหาศัตรู
;โกบัสเตอร์เอช สแต็กคัสต้อม (ゴーバスターエース スタッグカスタム)
ปรากฏใน Mission 26 เกิดจากการรวมร่างของ โกบัสเตอร์เอช และ SJ-05 สแต็กบีเทิล โดย SJ-05 ทำหน้าที่เป็นแขนซ้าย แบ็คแพ็ค และ อาวุธ ให้กับโกบัสเตอร์เอช ถูกใช้ขึ้นมาเพื่อทดแทนที่ถูกเคชิโกมุซอร์ดลบความสามารถการรวมร่างของโกบัสเตอร์โอ
ท่าไม้ตายคือ เอชสแต็กแคลช 
หุ่นเมกาซอร์ดที่เกิดจากการเปลี่ยนร่างของ BC-04 บีเทิล มีความสามารถในการโจมตีระยะไกลด้วยเครน มีอาวุธประจำตัวคือ บีทแคนนอน และ บีทซอร์ด
ท่าไม้ตายคือ บีเทิลแคททาพัลท์แอคแทค ใช้เครนในการจับในระยะไกล โดยบีทบัสเตอร์สั่งการณ์ให้ SJ-05 ร่อนลงมายังที่เครนเพื่อใช้เป็นรันเวย์พิเศษ เมื่อ SJ-05 ร่อนลงรันเวย์พร้อมกับเร่งความเร็วสูงสุดจะพุ่งชนศัตรู ทำให้ศัตรูถูกทำลายลงในที่สุด, บีทแคนนอนเบิสท์, บีททูซอร์ดครอส
LT-06 ทาเทกามิไลโอ ที่แปลงร่างจากบัดดี้ซอร์ด มีอาวุธประจำตัวคือ ไลอ้อนเซอร์กัน หอก 2 ปลาย และ ทาเทกามิชิลด์ โล่รูปหัวสิงโตกำลังคำรามที่เกิดจากล้อหน้ารวมเข้ากับหัวสิงโต สามารถปล่อยลำแสงจากล้อได้ ท่าไม้ตายคือ ไลอ้อนอิมแพ็กต์ ท่าที่ทำการเชื่อมต่อเอเนอร์ทรอนเข้ากับไลอ้อนเซอร์กันจนเกิดพลังงานห่อหุ้มหอกทั้ง 2 ปลาย จากนั้นทำการฟันเป็นรูปกากบาทใส่ศัตรู ทำให้ศัตรูถูกทำลายลงในที่สุด
เมกาซอร์ดที่เกิดจากการรวมร่างของ โกบัสเตอร์เอช, GT-02 และ RH-03 โดย โกบัสเตอร์เอช ทำหน้าที่แกนกลางของหุ่น, GT-02 ทำหน้าที่เป็นเกราะหน้าอกและส่วนขา และ RH-03 ทำหน้าที่เป็นแขนทั้ง 2 ข้าง แบ็คแพ็คด้านหลัง และ หมวก โดยทำการกดรหัส GB5 ที่คีย์บอร์ดระบบสัมผัส ตามด้วย Combine Operation! รวมร่างปฏิบัติการ!
เมื่อทำการรวมร่าง โกบัสเตอร์เอชจะทำการปล่อยมิซไซล์ และ เอเนอร์ทรอนบาเรีย ออกมาเป็นรูปวงกลมเพื่อป้องกันการโจมตีระหว่างการรวมร่างพร้อมกับควบคุมระยะเวลาในการรวมร่าง เมื่อรวมร่างได้เกิน 90% ห้องบังคับจะถูกเคลื่อนย้ายไปรวมกันที่ส่วนหัว 
อาวุธประจำตัวคือ บูสท์บัสเตอร์ซอร์ด เอชเบลดที่รวมเข้ากับบูสเตอร์ของ RH-03 แร็บบิท ทำให้มีพลังในการโจมตีเพิ่มขึ้น และใช้พลังงานเอเนอร์ทรอนได้มากกว่าเดิม
ท่าไม้ตายคือ ไดเมนชัน ครัช ทำการเชื่อมต่อเอเนอร์ทรอนเข้ากับดาบและสะสมพลังงานจนครบ 100% จะเกิดพลังงานเอเนอร์ทรอนสีเขียวขึ้นมาที่ตัวดาบ เกราะหน้าอกและส่วนขาจะทำการปล่อยบาเรียสีฟ้าเพื่อสกัดกั้นการเคลื่อนไหว โกบัสเตอร์โอจะวิ่งเข้าหาศัตรูพร้อมกับฟันสะพายแล่ง ทำให้ศัตรูถูกทำลายลงในที่สุด และ เอ็กซ์โพรชันคิก เป็นท่าที่ทำการรวบรวมพลังงานเอเนอร์ทรอนไว้ที่ขาซ้าย จะทำการกระโดดพร้อมกับหมุนตัว 1 รอบ แล้วทำการเตะใส่ศัตรูอย่างรุนแรง ทำให้ศัตรูถูกทำลายลงในที่สุด
เมกาซอร์ดที่เกิดจากการรวมร่างของ โกบัสเตอร์บีท และ SJ-05 โดย SJ-05 ทำหน้าที่เป็นเกราะหน้าอก และ อาวุธ โดยทำการกดรหัส GB7 ที่คีย์บอร์ดระบบสัมผัส ตามด้วย Combine Operation! โทคุเมย์ กัตไท!
อาวุธประจำตัวคือ สแต็กลันเซอร์ ปืนไรเฟิลที่มือขวา, แก็ตลิ่งบาซูก้า ปืนกลที่เกราะหน้าอก, สแต็กชิลด์ โล่ที่แขนซ้าย สามารถใช้โจมตีด้วยการตัดศัตรูด้วยใบมีดอันแหลมคม, บีทแคนนอน
ท่าไม้ตาย คือ เฮอร์คิวริสไครซิส
เมกาซอร์ดที่เกิดจากการรวมร่างของ โกบัสเตอร์โอ และ บัสเตอร์เฮอร์คิวริส โดย โกบัสเตอร์โอ ทำหน้าที่เป็นแกนกลาง, แบ็กแพ็คอาวุธ และ บัสเตอร์เฮอร์คิวริส ทำหน้าที่เป็นเท้าเสริมแขนทั้ง 2 ข้าง แบ็กแพ็ค และ อาวุธ ในการใช้งานนั้นต้องให้นำบัสเตอร์แมชชีนมาประกอบร่างในห้องเตรียมรบจากศูนย์จัดการพลังงาน แต่มีข้อเสียคือการใช้งานเกรทโกบัสเตอร์ต้องใช้พลังงานเอเนอร์ตรอนที่เป็นจำนวนมาก
อาวุธประจำตัวคือ บัสเตอร์แลนซ์ หอกที่เกิดจากการรวมของบูสท์บัสเตอร์ซอร์ด และ เครนอาร์ม สามารถยืดหดได้ตามต้องการ, สแต๊กลันเชอร์
ท่าไม้ตาย คือ เดมมาลิชเชินธรัสท์ ทำการเชื่อมต่อเอเนอร์ทรอนเข้ากับบัสเตอร์แลนซ์ พลังงานเอเนอร์รอนมหาศาลจะห่อหุ้มบัสเตอร์แลนซ์ทันที เกรทโกบัสเตอร์วิ่งเข้าหาศัตรูเข้าหาพร้อมกับแทงด้วยความเร็วสูง ทำให้ศัตรูถูกทำลายลงในที่สุด
หุ่นยนต์เมกาซอร์ดที่เกิดจากการรวมร่างของ บัดดี้ซอร์ด LT-06, GT-02, RH-03 โดยทาเทกามิไลโอ ทำหน้าที่เป็นแกนกลางของหุ่น มีวิธีการรวมร่างแบบเดียวกับโกบัสเตอร์โอ
อาวุธประจำตัวคือ บูสต์บัสเตอร์ซอร์ด
ท่าไม้ตายคือ อิกนิกชั่นทอร์นาโด ทำการเชื่อมต่อพลังเข้ากับทาเทกามิ ชิลด์ที่หน้าอก จะทำการยิงพลังออกมาทางปากสิงโต พุ่งตรงไปยังศัตรูอย่างรุนแรง ทำให้ศัตรูถูกทำลายลงในที่สุด
หุ่นยนต์เมกาซอร์ดที่เกิดจากการรวมร่างของ โกบัสเตอร์ไลโอ และ บัสเตอร์เฮอร์คิวริส
ท่าไม้ตายคือ เอกซ์มิชชันเบรก ท่าที่ทำการเชื่อมต่อเอเนอร์ทรอนเข้ากับบัสเตอร์แลนซ์ พลังงานเอเนอร์รอนมหาศาลจะห่อหุ้มบัสเตอร์ แลนซ์ทันที โกบัสเตอร์คิง วิ่งเข้าหาศัตรูเข้าหาพร้อมกับฟันเป็นรูปดอกจันทน์ด้วยความเร็วสูง ทำให้ศัตรูถูกทำลายลงในที่สุด, ทวินเบลดสแลช ใช้ใบมีดที่แขนทั้ง 2 ข้าง ทำการฟันศัตรูแบบสะพายแล่ง, ฟลายอิงลาเลียต ท่าลาเลียตโดยโกบัสเตอร์คิง ทำการโยนโกบัสเตอร์เอช ขึ้นฟ้าจากนั้นใช้ท่าลาเลียตพุ่งเข้าหาศัตรู
วาร์กราส.
วาร์กราส (ヴァグラス) เป็นกลุ่มศัตรูที่ถูกสร้างจากไวรัสคอมพิวเตอร์โดยผู้นำคือเมซไซอา โดยอาศัยฐานทัพในศูนย์วิจัยการถ่ายโอนในอดีตที่ได้รับความเสียหายและเปลี่ยนแปลงไปโดยล่องลอยอยู่พื้นที่มิติย่อย
ให้เสียงโดย ซาซากิ เซย์จิ (佐々木 誠二)
ผู้นำของวาร์กราส เป็นไวรัสคอมพิวเตอร์ที่สัมผัสกับเมนคอมพิวเตอร์ของสถาบันวิจัยเคลื่อนย้ายมิติที่กลายพันธุ์จากการติดเชื้อไวรัสคอมพิวเตอร์ลึกลับ จนมีชีวิตและทำให้เกิดมีนิสัยที่ชั่วร้าย ทำให้สถาบันวิจัยเคลื่อนย้ายมิติถูกเคลื่อนย้ายไปยังมิติย่อยรวมไปถึงการหายสาบสูญของบุคคลในสถาบันวิจัย และได้เตรียมการวางแผนที่จะเข้ามาบุกโลกจริงอีกครั้ง
โดยปกติจะปรากฏในภาพโฮโลแกรมรูปหัวกะโหลกและอาศัยอยู่ในมิติย่อย ร่างของเมซไซอาเป็นข้อมูลที่ไม่เสถียรคงสภาพได้ไม่นาน จึงต้องชาร์จพลังงานเอเนอร์ตรอนในฐานทัพ โดยที่เอ็นเทอร์ไปเก็บกู้จากในภารกิจต่างๆ เพื่อยืดพลังชีวิต มีความสามารถสร้างพลังงานทั้งหมดรวมทั้งเมตาไวรัส มีแผนการหลักคือสร้างอวตาร์มนุษย์ไปส่งไปโลกมนุษย์เพื่อรวบรวมเอเนอร์ตรอนให้มากพอแล้วเพื่อนำมาสร้างร่างกายและนำพลังงานในการวาร์ปส่งฐานทัพในมิติย่อยมารุกรานโลกมนุษย์เพื่อก่อสงครามล้างเผ่าพันธุ์มนุษย์ 
;เมซไซอาเซล (メサイアセル)
*สูง: 203 ซม.
*น้ำหนัก: 287 กก.
เมซไซอาในรูปแบบหุ่นยนต์ โดยใช้อาศัยข้อมูลของ คัทเตอร์รอยด์, พาราโบล่ารอยด์, ฟอร์ครอยด์ และ คีย์รอยด์ ทำให้เกิดรูปร่างและมีชีวิตขึ้นมา
;เมซไซอา รีบูท (メサイア・リブート)
*สูง: 960 เมตร
*น้ำหนัก: 86400 ตัน
เมซไซอาที่กลายเป็นหุ่นยนต์เมกาซอร์ด เป็นไพ่ตายของวาร์กราสในการทำลายล้าง เกิดจากการหลอมรวมกับสารอนินทรีย์ทุกชนิดโดยภายในหุ่นใช้พลังงานและข้อมูลของศูนย์วิจัย โดยใช้หุ่นเมกาซอร์ดไทป์ ζ เป็นแกนกลางในการขับเคลื่อน
ลักษณะร่างกายของเมซไซอาสร้างมาจากมิติย่อยที่อยู่ในศูนย์วิจัยการถ่ายโอน มีความสูงขนาดมหึมาและมีน้ำหนักมหาศาลมากกว่าโกบัสเตอร์คิง ในช่วงที่ปรากฏตัวครั้งแรกนั้น ส่วนหัวถูกคลุมด้วยกระบังหน้า แต่ได้ถูกการโจมตีทำให้ใบหน้าจริงปรากฏด้วยลักษณะเป็นดวงตาคู่ ในส่วนอาวุธประกอบไปด้วย มือซ้ายที่มีพลังกระแสไฟฟ้าขั้นสูง, มือขวามีอาวุธกรงเล็บสว่านและสามารถใช้คลื่นกระแทกที่ปล่อยออกมาจากร่างกายทั้งหมด อย่างไรก็ตาม มีพลังการต่อสู้เหมือนป้อมปราการเนื่องจากร่างกายที่ขนาดใหญ่มหึมาและมีเกราะที่แข็งแกร่ง
ในศึกสุดท้ายระหว่างโกบัสเตอร์สและเมซไซอา โกบัสเตอร์สใช้บูสบัสเตอร์ซอร์ดของโกบัสเตอร์ไลโอแทงทะลุที่หน้าอกโดยโกบัสเตอร์สมาชิกหลักทั้ง 3 คนและบัดดี้รอยด์คู่หูทั้ง 3 ได้ใช้ท่าไม้ตายอิกนิกชันทอร์นาโดที่รวมพลังจากวัคซีนโปรแกรม เพื่อทำลายเมซไซอา จนทำให้ระเบิดและเมซไซอาได้ถูกทำลายไปอย่างสมบูรณ์
รับบทโดย จินไน โช (陳内 将) พากย์ไทย: ภัคภูมิ ลิ้มมานะสภาพร (Cartoon Club)
อวาตาร์ของวาร์กราส ทำหน้าที่ในการตรวจสอบ, เอเยนต์จัดหาหุ่นยนต์ และหาข่าวให้กับวาร์กราสบนโลกมนุษย์ สามารถเดินทางระหว่างโลกมนุษย์และวาร์กราส เรียก เมสไซอา ว่า มาเจสตี้ (Majesty) มีลักษณะเด่นคือ มักใช้คำศัพท์จากภาษาฝรั่งเศสในการพูดประโยคในรูปแบบต่างๆ สามารถปลอมตัวได้แต่มีเอกลักษณ์เด่นคือสวมใส่แว่นก็อกเกิล รวมทั้งพกใช้แล็ปท็อปในการสร้างเมต้ารอยด์ คอยประชุมแผนกับเมซไซอาก่อนเริ่มภารกิจ คอยรวบรวมพลังงานเอเนอร์ทรอนที่รั่วไหลมาใส่กระเป๋าที่เป็นถังเก็บบรรจุพลังงาน เพื่อนำแล็ปท็อปกับเมต้าไวรัสการ์ดไปเชื่อมกับวัตถุเพื่อสร้างเมต้ารอยด์ในภารกิจต่างๆ โดยแผนการณ์ของเอ็นเตอร์นั้นจะเน้นเบี่ยงเบนความสนใจเพื่อถ่วงเวลาโกบัสเตอร์ส และดำเนินในแผนหลักต่ออีกที โดยรวบรวมแผนการณ์ที่ผิดพลาดต่างๆ มาต่อยอดในแผนการณ์ใหม่ ในภารกิจร่วมกับเอสเคปมักจะไม่ถูกกันและขัดคำสั่ง ในการต่อสู้นั้นเอ็นเทอร์จะเน้นใช้ดาบและสายเคเบิลออกมาจากแขนเสื้อ
หลังจากโกบัสเตอร์กำจัดเมซไซอาในมิติย่อย เอ็นเทอร์ได้ทำแบ็คอัพข้อมูลของเมสไซอาทำให้กลายเป็นเมสไซอาการ์ดจำนวน 13 ใบ ส่งกระจัดกระจาย โดยแอบนำการ์ดหมายเลข 04 ฝังใส่ตัวแล้วใช้แปลงร่างเป็นยูไนท์ และเก็บข้อมูลการเติบโตของเมซไซอารอยด์รวมถึงเฝ้าดูพฤติกรรมของฮิโรมุเพื่อนำมาเพิ่มพลังให้ตัวเอง ในช่วงที่เมซไซอาคืนชีพอีกครั้งเอ็นเทอร์ที่หมดประโยชน์ถูกกำจัด แต่ก่อนที่ถูกทำลาย ได้ใช้การ์ดหมายเลข 7 มาทำการแบ็คอัพข้อมูลและเพิ่มพลัง และมีเป้าหมายเป็นเมซไซอาองค์ใหม่ที่เป็นมนุษย์ที่สมบูรณ์แบบ
ต้นแบบของเอ็นเทอร์มาจากข้อมูลเหล่านักวิทยาศาสตร์ชายทั้งหมดในศูนย์วิจัยที่ถูกวาร์ปไปมิติย่อยเมื่อ 13 ปีก่อน โดยรวมกับนักวิทยาศาสตร์ชาวฝรั่งเศสเข้ามารวมอยู่ด้วย
;เอ็นเทอร์ ยูไนท์ (エンター・ユナイト)
*ความสูง: 186 ซม.
*น้ำหนัก: 162 กก.
ร่างต่อสู้ของเอ็นเทอร์ ที่นำเมซไซอาการ์ดหมายเลข 4 มาเพิ่มพลัง มีลักษณะเด่นเพิ่มเติมคือมีผ้าคลุมที่ด้านหลัง ตัวชุดเป็นชุดเกราะ แต่ยังมีแว่นก็อกเกิลไว้บนหัว หลังจากนำการ์ดหมายเลข 7 มาใส่ร่างตนเองทำการแบ็คอัพข้อมูลและเพิ่มพลัง จนมีพลังในการสร้างเมตารอยด์จากสิ่งมีชีวิตหรืออินทรียวัตถุได้ด้วยตนเองโดยไม่ต้องใช้แล็ปท็อปกับเมตาไวรัสการ์ด
;ดาร์คบัสเตอร์ (ダークバスター)
*ความสูง: 183 ซม.
*น้ำหนัก: 160 กก.
เอ็นเทอร์ที่ได้คัดลอกข้อมูลของฮิโรมุที่มีการ์ดหมายเลข 13 มีลักษณะคล้ายเรดบัสเตอร์ พาวเวิร์ดคัสตอม แต่มีจุดแตกต่างตรงตัวชุดที่มีสีแดงโทนเข้ม สามารถใช้พลังความสามารถของเรดบัสเตอร์ได้ทั้งหมดรวมถึงรู้ข้อมูลการต่อสู้ของโกบัสเตอร์สทุกคนจากความทรงจำของฮิโรมุ นำมาประยุกต์ใช้แก้ไขจุดอ่อนจากข้อมูลที่ถูกคัดลอก ถึงร่างถูกทำลาย แต่ถ้าฮิโรมุสัมผัสกับโลหะ เอ็นเทอร์จะคืนชีพและแข็งแกร่งกว่าเดิมตราบใดที่ฮิโรมุยังมีชีวิตอยู่และการ์ดหมายเลข 13 อยู่ในร่างกาย
รับบทโดย มิซากิ อายาเมะ (水崎 綾女) พากย์ไทย: นันทนาพร ประสมศรี (Cartoon Club)
อวาตาร์หญิงของวาร์กราส ทำหน้าที่เดียวกับเอ็นเทอร์ ใช้แอปเมต้าไวรัสในแทบเล็ตสร้างเมตารอยด์ แต่ไม่ถูกกับเอ็นเทอร์ จะเรียกเมซไซอาว่าป๊ะป๋า มีอาวุธประจำตัวคือปืนคู่ที่มีชื่อว่าก็อกและมาก็อก ที่มีลักษณะเป็นปืนที่ติดพวกกุญแจหัวสุนัขห้อยที่ด้ามปืน ถูกเมซไซอาสร้างขึ้นมาหลังจากที่เอ็นเทอร์ทำงานผิดพลาดบ่อยครั้ง เพื่อร่วมทำภารกิจต่างๆ โดยจะเน้นภารกิจโดยตรงซึ่งแตกต่างกับเอ็นเทอร์ที่วางแผนโดยรอบคอบไว้ก่อน โดยตอนทำภารกิจเอสเคปจะชอบต่อสู้กับคนเก่งเพื่อพิสูจน์ว่าตัวเองเก่งที่สุดซึ่งมาตกอยู่ที่บลูบัสเตอร์ทำให้กลายเป็นคู่ปรับในเวลาต่อมา แต่เอสเคปถูกหลอมรวมเป็นส่วนของเมซไซอา รีบูท
ต้นแบบของเอสเคปมาจากข้อมูลเหล่านักวิทยาศาสตร์หญิงทั้งหมดในศูนย์วิจัยที่ถูกดึงตัวไปในมิติย่อยเมื่อ 13 ปีก่อน
;เอสเคป เอโวล์บ (エスケイプ・エボルブ)
*ความสูง: 165 ซม.
*น้ำหนัก: 144 กก.
ร่างต่อสู้ของเอสเคป เกิดจากการนำแท็บเล็ตในการสร้างเมตารอยด์มาเชื่อมกับตัวเองเพื่อสร้างร่างพัฒนาขึ้นมาให้เหนือกว่าเอ็นเทอร์และโกบัสเตอร์ส มีความสามารถพิเศษคือ ก็อกและมาก็อก แปรสภาพจากปืนคู่เป็นแส้ มีพลังเทียบเทียมกับโกบัสเตอร์ส พาวเวิร์ดคัสตอม แต่มีข้อเสียงคือร่างที่ใช้นั้นยังไม่เสถียรเนื่องจากการพัฒนาที่เร็วและไม่สามารถคงสภาพได้นาน
;เอสเคป เอโวล์บ (ร่างผสานดอกไม้) (エスケイプ・エボルブ（花融合態）)
*ความสูง: 165 ซม.
*น้ำหนัก: 158 กก.
เอสเคปที่ถูกคืนชีพโดยเอ็นเตอร์มีพลังของเมซไซอาการ์ดหมายเลข 4 และหมายเลข 7 พร้อมสัมผัสกับหลอมรวมกับอินทรียวัตถุซึ่งนั่นก็คือดอกไม้
;เอสเคป เอโวล์บ (ร่างผสานสัตว์ป่า) (エスケイプ・エボルブ（獣融合態）)
*ความสูง: 174 ซม.
*น้ำหนัก: 169 กก.
เอสเคปที่ถูกคืนชีพอีกครั้ง เพื่อพัฒนาให้แข็งแกร่งขึ้น แต่ไม่เสถียรและไม่มีความทรงจำในอดีตเนื่องจากถูกใส่ข้อมูลอารมณ์มนุษย์ของเมซไซอาการ์ด เอ็นเตอร์ที่เห็นว่าหมดประโยชน์จึงทิ้งไป เอสเคปจึงไปหลอมรวมร่างกับสัตว์ต่างๆ ทั้งสุนัขและอีกา มาพัฒนาร่างให้แข็งแกร่ง แต่ด้วยพลังที่ควบคุมไม่ได้ทำให้เริ่มกลายสภาพเป็น เอสเคปเซต้า ไปในที่สุด
;เอสเคป ζ (エスケイプζ, เอสเคปเซต้า)
*ความสูง: 44.5 เมตร
*น้ำหนัก: 1770 ตัน
เอสเคปที่ควบคุมพลังงานไม่ได้ ได้ไปหลอมรวมเข้ากับตึกอาคารโดยรอบ จนกลายร่างขยายยักษ์ มีลักษณะคล้ายกับเมกาซอร์ดไทป์ ζ ซึ่งเป็นเมกาซอร์ดประจำตัวของเอสเคป
ตัวหุ่นมีลักษณะเด่นคือปีกอีกาขนาดใหญ่บนหัว, เขี้ยวงูแหลมที่บริเวณหน้าอก, แขนขวามีส่วนผสมของสุนัขและกรงเล็บอีกา เรียกว่า ก็อกอาร์ม สัตว์ป่า (ゴクアーム・獣) และแชนซ้ายมีรูปร่างคล้ายกลีบดอกไม้ซึ่งสามารถยิงลูกไฟที่รุนแรงคล้ายกับเอโวล์บ เรียกว่า มาก็อกอาร์ม ดอกไม้ (マゴクアーム・花)
หุ่นยนต์ที่ถูกสร้างโดยอวตาร์ของวาร์กลาส ซึ่งวิธีสร้างคือนำเมตาไวรัสการ์ดหรือแอปมารวมกับวัตถุเพื่อติดตั้ง ยิ่งมีเอเนอร์ทรอนมากในการสร้างเท่าไหร่ ยิ่งแข็งแกร่งมากขึ้น ทำหน้าที่ในปฏิบัติภารกิจต่างๆ ตามคำสั่ง
เมต้ารอยด์ระดับสูงที่ทรงพลัง เกิดจากเมซไซอาการ์ดไปรวมกับวัตถุแล้วดูดพลังงานในรอบบริเวณที่มีเอเนอร์ตรอนจนเกิดสิ่งมีชีวิตขึ้นมา ยิ่งมีชีวิตอยู่นานเท่าไหร่ยิ่งมีจิตใจใกล้เคียงความเป็นมนุษย์จนวิวัฒนาการจนเกิดใหม่เป็นเมซไซอาเร็วขึ้น ถ้านำเมซไซอาการ์ดทั้งหมด 13 ใบมาสร้างเมซไซอารอยด์ 1 ตัวถึงจะคืนชีพเมซไซอาได้ในรวดเร็วสุดจะเป็นความเสี่ยงที่จะไร้ความเสถียร แต่ในทางกลับกันถ้านำการ์ดหลายใบที่รวบรวมข้อมูลอารมณ์ของมนุษย์ไว้เต็มที่มารวมกันจะคืนชีพและมีความเสถียรมาก
หุ่นยนต์เมกาซอร์ดที่ได้รับข้อมูลจากเมตาไวรัสการ์ด / เมซไซอาการ์ด ทำให้มีข้อมูลและร่างกายที่มาจากเมตารอยด์ / เมสไซอารอยด์ ที่ถูกใช้ แล้วส่งโอนถ่ายไปยังโลก
หุ่นยนต์ระดับล่างของวาร์กราส มีความสามารถในการแฝงตัวสอดแนมโดยจำลองร่างมนุษย์ขึ้นมา
หุ่นขนาดยักษ์รูปแบบผลิตจำนวนมาก เมื่อได้รับข้อมูลจากเมต้าไวรัสการ์ดและเมต้ารอยด์เมกาซอร์ด จะทำการอัพเกรดข้อมูลอย่างรวดเร็วภายในโรงงานลับของวาร์กราส
ในอดีตเมกาซอร์ดทั้ง 3 ไทป์ ได้ถูกผลิตขึ้นมาพร้อมกับบัสเตอร์แมชชีนของโกบัสเตอร์สเพื่อใช้งานในการซ่อมแซมงานอาคารและงานสาธารณประโยชน์อื่นๆ แต่ด้วยการปรากฏตัวของวาร์กราส ทำให้แบบแปลนและหุ่นบางส่วนได้ถูกขโมยไป
เมื่อถูกใช้งานจะถูกส่งจากโรงงานลับในวาร์กราส และใช้เวลา 3 - 8 นาที ในการเดินทางจากวาร์กราสมายังโลกมนุษย์ต่อ 1 ตัว แต่ถ้ามากกว่า 1 ตัว พร้อมๆ กัน หรือเรียกแค่ 1 ตัวโดยมีไทป์ δ อยู่ข้างใน จะต้องใช้เวลามากกว่าเดิม โดยภารกิจคือบุกแทงค์ที่บรรจุเอเนอร์ทรอนหรือบุกแหล่งพลังงานเอเนอร์ตรอนในสถานที่อื่นๆ เพื่อดูดพลังงานเอเนอร์ทรอนออกมา ตัวของเมกาซอร์ดเครื่องวาร์ปมวลพลังงานเอเนอร์ทรอนนำไปกับส่งไปฐานวาร์กราสในมิติย่อยเพื่อต่อยอดแผนใหม่ต่อ
;เมกาซอร์ด α (メガゾードα, เมกาซอร์ดอัลฟ่า)
*ความสูง: 50.5 เมตร
*น้ำหนัก: 1400 ตัน
เมกาซอร์ดที่มีรูปแบบการต่อสู้ที่เน้นในด้านความเร็วเป็นหลัก 
;เมกาซอร์ด β (メガゾードβ, เมกาซอร์ดเบต้า)
*ความสูง: 43.0 เมตร
*น้ำหนัก: 2300 ตัน
เมกาซอร์ดที่มีรูปแบบการต่อสู้ที่เน้นด้านพละกำลังเป็นหลัก
;เมกาซอร์ด γ (メガゾードγ, เมกาซอร์ดแกมม่า)
*ความสูง: 44.5 เมตร
*น้ำหนัก: 1600 ตัน
เมกาซอร์ดที่มีรูปแบบการต่อสู้ที่รวบรวมด้านพละกำลังและความเร็วเข้าไว้ด้วยกัน มีรูปแบบการต่อสู้ใกล้เคียงกับมนุษย์ มีความสามารถในการปล่อยฟิงเกอร์มิซไซล์ที่มือ ปืนวัลคันที่มือขวา และ สามารถกางบาเรียที่มือ
;เมกาซอร์ด δ (メガゾードδ, เมกาซอร์ดเดลต้า)
*ความสูง: 48.0 เมตร
*น้ำหนัก: 2100 ตัน
เมกาซอร์ดที่มีรูปแบบการต่อสู้ที่รวบรวมรูปแบบของเมกาซอร์ดทั้ง 3 ประเภทเข้าไว้ด้วยกัน ทำให้มีพลังมากกว่ารุ่นก่อน ถูกสร้างมาจากแบบแปลนเดียวกับ BC-04 มีรูปร่างคล้ายกับโกบัสเตอร์บีทแต่มีจุดต่างที่รูปร่างสีขาวและสีเทา โดยปกติจะถูกเก็บไว้ในเมกาซอร์ดทั้ง 3 รุ่น เมื่อใช้งานปล่อยออกมาจากส่วนหลังของเมกาซอร์ดในแต่ละรุ่นที่ฝังไว้ โดยการเรียกมีลักษณะคล้ายกับการลอกคราบของแมลง
;เมกาซอร์ด ε (メガゾードε, เมกาซอร์ดเอปซิลอน)
เมกาซอร์ดระดับสูงของเอ็นเตอร์ มักถูกเอ็นเทอร์นำใช้งานในการขัดขวางโกบัสเตอร์ส เน้นการต่อสู้กับโกบัสเตอร์เอชโดยเฉพาะ
;เมกาซอร์ด ζ (メガゾードζ, เมกาซอร์ดเซต้า)
*ความสูง: 44.5 เมตร
*น้ำหนัก: 1600 ตัน
เมกาซอร์ดระดับสูงของเอสเคป เกิดจากข้อมูลที่มาจาก เมกาซอร์ด δ ที่ฝังอยู่กับ เมกาซอร์ดรอยด์ (เด็นฉะซอร์ด 2) ที่ลอกคราบแล้วหลอมรวมข้อมูลของเมซไซอาการ์ดหมายเลข 06 จนเกิดเมกาซอร์ดชนิดใหม่ขึ้นมา ทำหน้าที่ในการขัดขวางโกบัสเตอร์ส มีลักษณะเด่นคือส่วนลำตัวมีใบหน้าคล้ายเมซไซอา
;เมกาซอร์ด ω (メガゾードω, เมกาซอร์ดโอเมกา)
*ความสูง: 65 เมตร
*น้ำหนัก: 2500 ตัน
เมกาซอร์ดขั้นสุดยอดของเอ็นเทอร์ ดัดแปลงมาจาก เมกาซอร์ด ε โดยติดตั้งอาวุธประเภทปืนลำแสงไว้รอบตัว ทำให้สามารถโจมตีด้วยปืนลำแสงได้ทุกทิศทาง มีอาวุธติดตั้งคือปืนลำแสงที่หัวไหล่ ข้างละ 3 กระบอก, จรวดขนาดเล็กที่แขนแบบยิงอัตโนมัติ ข้างละ 3000 ลูก, ปืนวัลคันขนาดใหญ่ที่ต้นขา, ปืนลำแสงขนาดเล็กรอบตัว สามารถยิงด้วยระบบอัติโนมัติและไม่จำนวนจำกัดการยิง
หุ่นยนต์เมกาซอร์ดของบั๊กเลอร์ มีลักษณะคล้ายกับไทป์ α แต่มีแบ็คแพ็คติดอยู่ด้านหลัง มักจะปรากฏเป็นกลุ่มฝูง
สุดยอดพลังงานใหม่ที่ถูกใช้ในยุคศักราชใหม่ ถูกใช้งานเป็นพลังงานในรูปแบบต่างๆ ประกอบไปด้วยไฟฟ้า, ก๊าซ และ น้ำมัน เป็นเป้าหมายหลักที่วาร์กลาสต้องการพลังงานเพื่อสร้างกองทัพเมกาซฮร์ดและฟื้นพลังชีวิตของเมซไซอา
องค์กรลับที่ถูกจัดตั้งขึ้นเพื่อปกป้องเอเนอร์ทรอนขึ้นมาให้รอดพ้นจากการโจมตีของวาร์กราส โดยทำการรวบรวมผู้เกี่ยวข้องกับเหตุการณ์ในปี 1999 ขึ้นมา ศูนย์บัญชาการจะอยู่ในชั้นใต้ดินระดับลึกของเมือง มีขนาดใหญ่เทียบเท่ากับจังหวัด เมื่อได้รับสัญญาณเตือนถึงการอาละวาดของวาร์กราส ศูนย์จัดการพลังงานจะส่งโกบัสเตอร์สผ่านช่องทางต่างๆ ที่เชื่อมต่อกับฐานทัพ เช่น ช่องแอร์, ตู้เก็บถังดับเพลิง ฯลฯ เพื่อให้งานปฏิบัติการณ์รวดเร็วและเสียหายต่อประชาชนให้น้อยที่สุด
ศูนย์วิจัยที่ถูกย้ายไปช่องว่างมิติ เมื่อปี ค.ศ. 1999 ในช่วงที่วาร์กราสได้ยึดศูนย์วิจัยครั้งแรก และเป็นที่ตั้งฐานหลักต่างมิติของวาร์กราส
การ์ดไวรัสที่เอ็นเตอร์ใช้ร่วมกับแลปทอปสร้างเมตารอยด์
;เมตาไวรัส (メタウイルス)
ไวรัสการ์ดที่มีข้อมูลสำเนาของเมซไซอา ที่เอนเตอร์แอบคัดลอกมาก่อนที่เมซไซอาถูกทำลายในมิติย่อย มีพลังประสิทธิภาพสูงในการสร้างเมต้ารอยด์ทำให้มีพลังมากกว่าเมตาไวรัสการ์ดหลายเท่า เมื่อถูกใช้งานจะทำให้เพิ่มพลังการโจมตีเฉพาะส่วน มีจำนวนทั้งหมด 13 ใบ โดยมีลักษณะเด่นคือตัวการ์ดมีหมายเลขกำกับไว้ (อย่างเช่นการ์ดหมายเลข 1 กำกับเลข "01", การ์ดหมายเลข 3 กำกับเลข "03") การ์ดสามารถเลือกต้นแบบและหลอมรวมกับวัตถุสารอนินทรีย์สูบเอเนอร์ตรอนในบริเวณใกล้ๆ เพื่อวิฒนาการกลายเป็นเมซไซอารอยด์ หลังจากที่สร้างเสร็จ ก็เริ่มดัดแปลงหุ่นยนต์เมกาซอร์ดแล้วโอนถ่ายมายังโลก
ทั้งนี้มีลักษณะที่ต่างกับเมตารอยด์ โดยทำหน้าที่ดูดซับข้อมูลอารมณ์พฤติกรรมและนิสัยของมนุษย์เป็นส่วนประกอบเพื่อพัฒนาเมซไซอาตามแผนการณ์ที่เอ็นเทอร์ทำไว้ ทำให้เมซไซอารอยด์มีความคิดใกล้เคียงกับมนุษย์ เมื่อรวบรวมข้อมูลได้มากพอทำให้คืนชีพเมซไซอาได้ ยิ่งมีหลายใบรวมกันในที่เดียวยิ่งคืนชีพเร็วขึ้นรวมทั้งแข็งแกร่งกว่าเดิม
ชื่อหุ่นยนต์ที่โกบัสเตอร์สและวาร์กลาสใช้งาน
วัคซีนแอนตี้เมตาไวรัส ที่ฝังอยู่ในร่างกายของสมาชิกหลักของโกบัสเตอร์สทั้ง 3 คน โดยวัคซีนที่ที่อยู่ในร่างกายของเขานั้นเป็นเพียงโปรแกรมต้นแบบที่ถูกสร้างขึ้นมาเพื่อป้องกันการติดเชื้อไวรัสต่างๆ ที่จะเกิดขึ้นในอนาคต แต่เนื่องด้วยการโจมตีของวาร์กราสเมื่อปี ค.ศ. 1999 ทำให้โปรแกรมเสร็จสมบูรณ์เพียงจำนวนจำกัด มีจุดอ่อนที่สำคัญที่เกี่ยวข้องกับชีวิตของผู้ใช้จึงเป็นเหตุให้พวกเขาต้องเสี่ยงอันตรายทุกครั้งเมื่อได้รับผลกระทบจากโปรแกรมดังกล่าว และเมื่อไม่ได้รับการรักษาทันท่วงทีอาจทำให้เสียชีวิตได้ในทันที
ร้องโดย ทาคาฮาชิ ฮิเดยูกิ
ร้องโดย ทาคาฮาชิ ฮิเดยูกิ
ร้องโดย นาโซะ โนะ ชินยูนิต STA☆MEN
รายชื่อตอน.
ชื่อตอนของโกบัสเตอร์สจะถูกนับเป็น Mission ตามด้วยเลขจำนวนตอนยกเว้นตอนสุดท้ายที่เขียนว่า Final
เป็น DVD ตอนพิเศษที่แถมกับนิตยาสารเทเลบิแม็กกาซีน เดือนตุลาคม ปี 2012
การออกอากาศ.
ขบวนการจารชน โกบัสเตอร์ส ออกอากาศทุกวันอาทิตย์ เวลา 7.30 น. - 8.00 น. ทางสถานีโทรทัศน์ทีวีอาซาฮิ
ในส่วนประเทศไทย ลิขสิทธิ์ในการจำหน่ายและออกอากาศเป็นของบริษัทโรส เอ็นเตอร์เทนเมนท์ คอร์ปอเรชั่น โดยใช้ชื่อว่า ขบวนการจารชน โกบัสเตอร์ส ออกอากาศทางสถานีโทรทัศน์ดิจิตอลช่อง BIG (ปัจจุบันคือจีเอ็มเอ็ม 25) เมื่อช่วงปี พ.ศ. 2556 ทุกวันเสาร์และอาทิตย์เวลา 8:30 น. - 9:00 น. แต่ออกอากาศไม่จบ และออกอากาศทางสถานีดาวเทียม แก๊งการ์ตูนแชนเนล เมื่อวันที่ 4 ตุลาคม พ.ศ. 2556 ทุกเย็นวันศุกร์ 18.00 - 18.30 น. อย่างไรก็ตามเมื่อปี พ.ศ. 2564 การ์ตูนคลับมีเดียได้ซื้อลิขสิทธิ์ต่อจากโรส โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพฤหัสบดี ถึง วันอาทิตย์ เวลา 16:00 น. เมื่อวันที่ 24 สิงหาคม พ.ศ. 2568 ได้ออกอากาศในช่อง 9 MCOT HD ในรายการช่อง 9 การ์ตูน ทุกวันอาทิตย์ เวลา 07:30 -08.00 น.